section_heading: Povijest
paragraph_text: Godine 1991. ukida se usmjereno obrazovanje i ponovno se osnivaju gimnazije, tehničke i obrtničke škole. Obrazovni centar „Nikola Tesla” je ukinut, a kao njegove sljednice osnovane su X. gimnazija i Elektrostrojarska tehnička škola. Obje škole nastavljaju djelovati u istoj zgradi. Gimnazija 2007. godine, u čast Ivana Supeka, mijenja ime u X. gimnazija „Ivan Supek”.<ref>U Zagrebu je i prije 1991. godine postojala škola koja je nosila naziv X. gimnazija. Osnovana je 1961. godine i djelovala je u Medulićevoj ulici 33 do godine 1977., kada postaje dio Ekonomskog obrazovnog centra „Boris Kidrić”. Osim istog imena između te škole i današnje X. gimnazije ne postoji nikakva druga povezanost.